KOHILA VALLAVALITSUS
KORRALDUS

Kohila
12. september 2006 nr 595

Detailplaneeringu algatamine ja 
lähteseisukohtade kinnitamine

Võttes aluseks Planeerimisseaduse 10 lg 5 

KOHILA VALLAVALITSUS
Annab  K O R R A L D U S E:

1.	Algatada Aespa külas a/ü Vikerkaar 2 10 kinnistu detailplaneeringu  koostamine. Planeeringuala suurus on 0,6 ha. Planeeringu eesmärk on 4256 m² suuruse elamumaa jagamine kaheks osaks tiheasustusalal ja ehitusõiguse määramine. Planeeringu algatamist taotleb Sergei Krõlov.
2.	Kinnitada Aespa küla a/ü Vikerkaar 2 10 kinnistu detailplaneeringu lähteseisukohad nr. 013/06 vastavalt lisale.
3.	Korraldus teha arhitektil teatavaks taotluse esitanud isikule.
4.	Käesolevat korraldust on võimalik vaidlustada 30 päeva jooksul korralduse teatavakstegemisest, esitades vaide Kohila Vallavalitsusele haldusmenetluse seaduses sätestatud korras või kaebuse Tallinna Halduskohtusse

Hillar Kalmet
Vallavanem								Ahto Järvela
									Vallasekretär

SELETUSKIRI
korralduse " Detailplaneeringu algatamine " eelnõu juurde

Aespa küla Vikerkaar 2 10 kinnistu detailplaneering.
Eelnõu koostas vallaarhitekt Rein Ailt.
Detailplaneering algatatakse Krõlov, Sergei taotluse ja eskiisi põhjal 4256 m² suuruse elamumaa kohta.
Planeeringuala asub Aespa aiandusühistute tiheasumis.
Kinnistu praegune sihtotstarve on elamumaa
Maa-alaga külgnevad kõikidest külgedest a/ü Vilivere 2 maad. Kagu- ja kirdeküljele jääb aiandusühistu sisetänav.
Maa-ala sihtotstarve valla üldplaani järgi on elamumaa.
Planeeringuala suurus on 0,6 ha.
Planeeringuala kujutab endast hoonestamata tasast võsastunud ja hooldamata maad.
Planeeringu eesmärk on elamumaa jagamise kaheks osaks koos ehitusõiguse määramisega kummagile moodustatavale kinnistule ühe ühepereelamu ehitamiseks. Krundi suurus minimaalselt 1500 m².
Planeeringuga määratakse moodustavate kinnistute ehitusõigused, juurdepääsud ja tehnovarustuse lahendus.
Arvestatakse üldplaneeringuga kavandatuga antud piirkonnas.
Veevarustus ja kanalisatsiooni lahendamisel antakse kogu a/ü Vilivere 2 vk trasside lahendus.
Planeeringu finantseerimine ja arendus toimub algatamise taotleja vahenditega.
Planeeringu algatamistaotlus ja esialgsed planeerimispõhimõtted on läbi vaadatud Kohila 
Vallavolikogu Keskkonna- ja Maakomisjonis protokoll nr 8 13.06.2006

KUULATI:
Heiki Hepner tutvustas küsimust.  Eesmärk 4200 m² suuruse elamumaa jagamine kaheks osaks. Nõukogude aegne generaalplaani järgi pidi selle maariba peal olema nelja aiamaja krundid.

OTSUSTATI:
Nõustuda kinnistu jagamisega kaheks nii, et krundi minimaalsuurus oleks vähemalt 1500 m2. Kavandada kahe elamu peale üks heitveemahuti. Puhta vee küsimus lahendada kas olemasolevate puurkaevude baasil nii, et oleks tagatud vastavad sanitaartsoonid või kavandada kogu aiandusühistu tarbeks uus kaev. Detailplaneeringu käigus näha ette lahendus kogu aiandusühistu heitvee- ja puhta vee trasside jaoks.

Lisa: Lähteseisukohad detailplaneeringu koostamiseks nr. 013/06

Lisa		
Kohila Vallavalitsuse 12.09.2006.a   
korraldusele nr. 595

Rapla maakond, Kohila vald, Aespa küla

A/Ü VIKERKAAR 2 10 KINNISTU DETAILPLANEERING

LÄHTESEISUKOHAD DETAILPLANEERINGU KOOSTAMISEKS 
NR 013/06

I	LÄHTEANDMED

1.1	Krõlov, Sergei taotlus detailplaneeringu algatamiseks.
1.2	Kohila Vallavolikogu Keskkonna- ja Maakomisjoni protokoll nr 8 13.06.2006
1.3	Kohila valla üldplaneering 1996 ja 2006
1.4	Maa-ala plaan M 1:5000.
1.5	Detailplaneeringu lahenduse eskiis
1.6	Omandiõigust tõendavad dokumendid.
1.7	Planeerimisseadus.
1.8	Kohila valla ehitusmäärus (kinnitatud Kohila Vallavolikogu 26. veebruari 2004.a määrusega nr 47 ja muudetud Kohila Vallavolikogu 28. märtsi 2006.a määrusega nr 18).

II	DETAILPLANEERINGU EESMÄRK

2.1	Planeeringu eesmärk on elamumaa jagamine kaheks osaks, ehitusõiguse määramine, tehnovarustuse liikluskorralduse, keskkonnakaitse abinõude ja heakorrastuse lahenduse andmine.

III	OLEMASOLEVA OLUKORRA KIRJELDUS

3.1	Planeeringuga haaratud maa-ala suurus on 0,6 ha. Planeeringuala asub Aespa aiandusühistute tiheasumis.
3.2	Kinnistu praegune sihtotstarve on elamumaa.
Maa-alaga külgnevad kõikidest külgedest a/ü Vilivere 2 maad. Kagu- ja kirdeküljele jääb aiandusühistu sisetänav.
3.3	Maa-ala sihtotstarve valla üldplaani järgi on elamumaa.
Maa-ala üldiseloomustus: Planeeringuala kujutab endast hoonestamata tasast võsastunud ja hooldamata maad.
3.4	Juurdepääs toimub a/ü Vilivere 2 sisetänavalt.
IV	NÕUDED KOOSTATAVALE DETAILPLANEERINGULE

4.1	Esitada situatsiooniskeem (M 1:10000 või M 1:5000).
4.2	Koostada käsitletava maa-ala detailplaneering kuni kahe aasta vanusel topo-geodeetilisel alusplaanil mõõdus 1:500 (1:1000), millele on kantud kehtiv maakasutuse piir, hoonestus, kõrghaljastus, olemasolevad insenerivõrgud ja juurdepääsuteed, minimaalselt  20 m ulatuses väljaspool planeeritava krundi piire. Kõrgused anda Balti süsteemis.
4.3	Detailplaneeringu projekti vormistamisel kasutada Keskkonnaministeeriumi poolt 2002.aastal välja antud „Planeeringute leppemärgid” esitatud leppemärke ja lähtuda Keskkonnaministeeriumi poolt 2003.aastal välja antud trükisest „Soovitused detailplaneeringu koostamiseks“.
4.4	Detailplaneeringuga määrata: kruntide hoonestusala ja ehitusõigus (maakasutuse sihtotstarve, hoonete suurim lubatud arv krundil, hoonete suurimad lubatud ehitusalused pinnad, hoonete korruselisus ja suurimad lubatud kõrgused; ehitiste olulisemad arhitektuurinõuded; nõuetekohased sanitaarkaitse- ja tuletõrjekujad, tänavate maa-alad ja liikluskorralduse põhimõtted; krundile pääs ja parkimise põhimõtted; haljastuse ja heakorra põhimõtted, piirete lahendus; servituutide vajadused; muudest seadustest ja õigusaktidest tulenevate kitsenduste ulatus planeeritaval maa-alal. Esitada maakasutuse sihtotstarvete bilanss.
4.5	Olulisemad arhitektuursed ja planeeringulised nõuded:
•	näha ette elamumaa jagamine kaheks kinnistuks.
•	elamumaade suuruseks arvestada mitte alla 1500 m²;
•	hoonestuse kõrgus 2 korrust;
•	ühe elamumaa kohta näha ette ühe üksikelamu ja ühe abihoone ehitus;
•	hoonestuse ja üldkasutatava maakasutuse planeerimisel arvestada valla üldplaaniga;
•	hoonestamisel arvestada piirkonna traditsioonilist hoonestuslaadi;
•	veevarustus ja kanalisatsiooni lahenduse juures anda kogu aiandusühistu Vilivere 2 trasside lahendus.
4.6	Planeeringu koosseisus anda ehitiste tehnovõrkudega (elekter, vesi, kanalisatsioon, side) varustamise lahendus.
4.7	Näidata tuletõrje veevõtukohad.
4.8	Seada keskkonnatingimused planeeringuga kavandatu elluviimiseks.
4.9	Esitada kuritegevuse riske vähendavad nõuded ja tingimused.
4.10	Vertikaalplaneeringuga anda sadevee- ja liigvee ärajuhtimise lahendus.
4.11	Detailplaneeringu koosseisus peab olema üks detailplaneeringu lahendusi illustreeriv joonis. 

V	NÕUDED PLANEERINGU KOOSKÕLASTAMISEKS JA  KEHTESTAMISEKS 
5.1	Planeering kooskõlastada:
•	Tallinna Tervisekaitsetalituse Raplamaa osakonnaga; 
•	Raplamaa Päästeteenistusega;
•	Raplamaa Keskkonnateenistusega;
•	olemasolevate või kavandatavate tehnovõrkude omanike või valdajatega;
•	planeeringuala kinnistu omanikuga;
•	a/ü Vilivere 2 juhatusega;
•	piirnevate kruntide/kinnistute omanikega juhul, kui detailplaneering mõjutab nende maakasutust.
5.2		Kooskõlastused esitada projekteerija poolt allkirjastatud koondtabelina. Originaalkooskõlastused esitada ühe originaaleksemplari juures, lisaeksemplarides esitada kooskõlastuste mustvalged koopiad.
5.3	Planeeringu koosseisus esitada tugiplaan topo-geodeetilisel alusplaanil. 
5.4	Detailplaneeringu eskiis esitada paberkandjal ühes eksemplaris ja digitaalselt Kohila Vallavalitsusele seisukohavõtuks.
5.5	Planeering esitada Kohila Vallavalitsusele vastuvõtmiseks (avalikustamiseks) kahes ja kehtestamiseks neljas eksemplaris, millest originaalkooskõlastustega eksemplar säilitatakse Kohila Vallavalitsuses, ning digitaalselt. Avalikustamiseks jätta üks põhijoonis ja illustreeriv joonis köitmata.
5.6	Planeeringu kausta soovituslik koosseis: 
1. Tiitelleht; 
2. Menetlusdokumendid kronoloogilises järjekorras, hilisemad dokumendid eespool (planeeringu algatamiskorraldus, planeeringu koostamise korraldamise delegeerimisleping,  planeeringu tutvustuste ja arutelude protokollid, planeeringu vastuvõtmiskorraldus, menetlemisega seotud kirjad, esitatud vastuväited ja ettepanekud, planeeringukohaste teede ja rajatiste ja tehnovõrkude väljaehitamise leping, kehtestamiskorraldus või -otsus, planeeringu menetlust käsitlevad ajaleheteated);
3. Seletuskiri; 
4. Lisad; 
5. Joonised;
6. Kooskõlastused.
5.7	Planeeringu digitaalses osas esitada seletuskiri soovitavalt doc faili kujul ning graafiline materjal (põhijoonis ja tehnovõrkude joonis) dwg; vmf või jpg faili kujul.
5.8	Planeering kehtestatakse peale arenduse läbiviimise ja finantseerimise lepingu sõlmimist asjashuvitatud isiku ja Kohila Vallavalitsuse vahel.

Lähteülesande koostas:				Rein Ailt 
Vallaarhitekt